28. NŪDAL̗A
Kū var atrast myusu interneta vītnē?
Jezus Kristus saceja sovim sekuotuojim: ”Lai speid l̗audim jyusu gaisma, ka tī radzātu jyusu lobūs dorbus un slavātu jyusu Tāvu, kurs ir dabasūs.” (Mateusa 5:16.) Lai itei gaisma speidātu, mes efektivi lītojam modernuos tehnologejis, ari internetu. Myusu oficialajā interneta vītnē jw.org ir informaceja par Jehovys līcinīku religiskajim uzskotim i darbeibu. Kū tī var atrast?
Bībelis atbil̗dis iz bīžuok uzdūtajim jautuojumim. Tu vari atrast atbil̗dis iz kaidim nu pošim svareiguokajim jautuojumim, kū cylvāki vys uzdūd. Atbil̗dis iz sešim itaidim jautuojumim var atrast bukletā Vai vēlaties uzzināt atbildes?, kas internetā ir pīejams vaira nakai 400 volūduos. Myusu vītnē tu atrassi i Jaunuo pasaul̗a tulkuojumu vaira nakai 100 volūduos i vysaidus apvuiceibys leidzekl̗us Bībelis pieteišonai, pīmāram, gruomotu Ko patiesībā māca Bībele?, kai i pādejūs Sargtorn̗a i Atmostieties! numurus. Daudzys nu itom publikacejom var laseit voi klauseitīs myusu vītnē voi ari lejupluodēt (audioversejā voi PDF voi EPUB formatā). Jo cylvākam ir interese par Bībeli, tu del̗ juo vari izdrukavuot lopyspusis nu kaidys publikacejis juo dzymtajā volūdā. Vītnē ir pīejamys publikaceju videoversejis daudzuos zeimu volūduos. Taipat tu vari lejupluodēt Bībelis audiodramys, teatralizātys dramys, kuruos paruodeiti nūtykumi nu Bībelis, i šmuku muzyku, kū pateikami klauseitīs breivajā šal̗tī.
Informaceja par Jehovys līcinīkim. Vītnē teik īlyktys i jaunuokuos zinis i videomateriali par myusu darbeibu vysā pasaulī, nūtykumim, kas atsatīc iz Jehovys līcinīkim, i par tū, kai mes paleidzim cītušajim katastrofuos. Tī var atrast informaceju par kongresim, kas byus, i myusu filial̗u kontaktinformaceju.
Itai mes līkam patīseibys gaismai speidēt leidz pat vystuol̗uokajom zemis molom. Tai Bībelis patīseibu cylvāki var uzzynuot vysūs kon̗tinentūs, pat Antarktidā. Mes cīši lyudzam, lai ”Jehovys vuordi uotri izaplateitūs” pa vysu zemi jam par gūdu. (2. Tesalonikīšim 3:1, NW.)
Kai vītne jw.org daudzim paleidz uzzynuot Bībelis patīseibu?
Kū tu grybātu izpieteit myusu interneta vītnē?
ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn